CELEX: 32007R1140
Language: et
Date: 2007-10-01
Title: Komisjoni määrus (EÜ) nr 1140/2007, 1. oktoober 2007 , juba loa saanud söödalisandi uue kasutusviisi ajutise lubamise kohta (EMPs kohaldatav tekst)

2.10.2007   
            
            
               ET
            
            
               Euroopa Liidu Teataja
            
            
               L 256/14
            
         
      KOMISJONI MÄÄRUS (EÜ) nr 1140/2007,
   1. oktoober 2007,
   juba loa saanud söödalisandi uue kasutusviisi ajutise lubamise kohta
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) eelkõige selle artiklit 3 ja artikli 9e lõiget 1,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2002 loomasöötades kasutatavate söödalisandite kohta, (2) eriti selle artiklit 25,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord.
            
         
               (2)
            
            
               Määruse (EÜ) nr 1831/2003 artikliga 25 on kehtestatud üleminekumeetmed direktiivi 70/524/EMÜ kohastele söödalisandite loataotlustele, mis on esitatud enne määruse (EÜ) nr 1831/2003 kohaldamise kuupäeva.
            
         
               (3)
            
            
               Käesoleva määruse lisas nimetatud söödalisandi uue kasutusviisi loataotlus esitati enne määruse (EÜ) nr 1831/2003 kohaldamise kuupäeva.
            
         
               (4)
            
            
               Esialgsed märkused, mis esitati direktiivi 70/524/EMÜ artikli 4 lõike 4 kohaselt selle taotluse kohta, edastati komisjonile enne määruse (EÜ) nr 1831/2003 kohaldamise kuupäeva. Seepärast käsitletakse nimetatud taotlust jätkuvalt direktiivi 70/524/EMÜ artikli 4 kohaselt.
            
         
               (5)
            
            
               
                  Aspergillus aculeatus’est (CBS 589.94) saadud endo-1,3(4)-beeta-glükanaasi, Trichoderma longibrachiatum’ist (CBS 592.94) saadud endo-1,4-beeta-glükanaasi, Bacillus amyloliquefaciens’est (DSM 9553) saadud alfa-amülaasi, Bacillus amyloliquefaciens’est (DSM 9554) saadud batsillolüsiini ja Trichoderma viride’st (NIBH FERM BP 4842) saadud endo-1,4-beeta-ksülanaasi ensüümpreparaadi kasutamiseks on antud broilerkanade puhul tähtajatu luba komisjoni määrusega (EÜ) nr 358/2005. (3)
               
            
         
               (6)
            
            
               On esitatud uued andmed, millega toetatakse taotlust saada luba kõnealuse preparaadi kasutamiseks munakanade puhul neljaks aastaks. Euroopa Toiduohutusamet (EFSA) esitas oma arvamuse kõnealuse preparaadi kasutamise kohta 18. aprillil 2007. Hindamine näitab, et direktiivi 70/524/EMÜ artikli 9e lõikes 1 kehtestatud tingimused nimetatud loa saamiseks on täidetud. Järelikult tuleks anda neljaks aastaks ajutine luba kõnealuse preparaadi kasutamiseks käesoleva määruse lisa kohaselt.
            
         
               (7)
            
            
               Nimetatud taotluse hindamine näitab, et tuleks kehtestada teatavad meetmed, et kaitsta töötajaid lisas sätestatud söödalisanditega kokkupuutumise eest. Selline kaitse tuleks tagada nõukogu 12. juuni 1989. aasta direktiivi 89/391/EMÜ (töötajate töötervishoiu ja tööohutuse parandamist soodustavate meetmete kehtestamise kohta) (4) kohaldamisega.
            
         
               (8)
            
            
               Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud, ensüümide rühma kuuluva preparaadi kasutamiseks söödalisandina loomasöötades kõnealuses lisas sätestatud tingimustel antakse luba tähtajaga neli aastat.
   Artikkel 2
   Käesolev määrus jõustub kahekümnendal päeval pärast Euroopa Liidu Teatajas avaldamist.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. oktoober 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 270, 14.12.1970, lk 1. Direktiivi on viimati muudetud komisjoni määrusega (EÜ) nr 1800/2004 (ELT L 317, 16.10.2004, lk 37).
   
      (2)  ELT L 268, 18.10.2003, lk 29. Määrust on muudetud komisjoni määrusega (EÜ) nr 378/2005 (ELT L 59, 5.3.2005, lk 8).
   
      (3)  ELT L 57, 3.3.2005, lk 3.
   
      (4)  EÜT L 183, 29.6.1989, lk 1. Direktiivi on viimati muudetud Euroopa Parlamendi ja nõukogu direktiiviga 2007/30/EÜ (ELT L 165, 27.6.2007, lk 21).
   
      LISA
      
                  EÜ nr
               
               
                  Lisand
               
               
                  Keemiline valem, kirjeldus
               
               
                  Loomaliik või kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühikuid täissööda kg kohta
               
            
                  Ensüümid
               
            
                  53
               
               
                  Endo-1,3(4)-beeta-glükanaas EC 3.2.1.6
                  Endo-1,4-beeta-glükanaas EC 3.2.1.4
                  Alfa-amülaas EC 3.2.1.1
                  Batsillolüsiin EC 3.4.24.28
                  Endo-1,4-beeta-ksülanaas EC 3.2.1.8
               
               
                  
                     Aspergillus aculeatus'est (CBS 589.94) saadud endo-1,3(4)-beeta-glükanaasi, Trichoderma longibrachiatum'ist (CBS 592.94) saadud endo-1,4-beeta-glükanaasi, Bacillus amyloliquefaciens'est (DSM 9553) saadud alfa-amülaasi, Bacillus amyloliquefaciens'est (DSM 9554) saadud batsillolüsiini ja Trichoderma viride'st (NIBH FERM BP 4842) saadud endo-1,4-beeta-ksülanaasi preparaat minimaalse aktiivsusega:
                  
                               
                           
                           
                              endo-1,3(4)-beeta-glükanaas: 2 350 U/g (1)
                              
                           
                        
                               
                           
                           
                              endo-1,4-beeta-glükanaas: 4 000 U/g (2)
                              
                           
                        
                               
                           
                           
                              alfa-amülaas: 400 U/g (3)
                              
                           
                        
                               
                           
                           
                              batsillolüsiin: 450 U/g (4)
                              
                           
                        
                               
                           
                           
                              endo-1,4-beeta-ksülanaas: 20 000 U/g (5)
                              
                           
                        
               
                  Munakanad
               
               
                  —
               
               
                  endo-1,3(4)-beeta-glükanaas: 587
                  endo-1,4-beeta-glükanaas: 1 000 U
                  alfa-amülaas: 100 U
                  batsillolüsiin: 112 U
                  endo-1,4-beeta-ksülanaas: 5 000 U
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Soovituslik kogus ühe kilogrammi täissööda kohta:
                              
                                          —
                                       
                                       
                                          endo-1,3(4)-beeta-glükanaas: 587–2 350 U
                                       
                                    
                                          —
                                       
                                       
                                          endo-1,4-beeta-glükanaas: 1 000–4 000 U
                                       
                                    
                                          —
                                       
                                       
                                          alfa-amülaas: 100–400 U
                                       
                                    
                                          —
                                       
                                       
                                          batsillolüsiin: 112–450 U
                                       
                                    
                                          —
                                       
                                       
                                          endo-1,4-beeta-ksülanaas: 5 000–20 000 U
                                       
                                    
                        
                              3.
                           
                           
                              Kasutamiseks mitte-tärklise päritolu polüsahhariididerikkas (peamiselt beetaglükaanid ja arabiinoksülaanid) segajõusöödas, nt sellises, mis sisaldab üle 30 % nisu.
                           
                        
               
                  22. oktoober 2011
               
            
         (1)  Üks U on ensüümi hulk, mis pH taseme 7,5 ja temperatuuri 30 °C juures vabastab odra beeta-glükaanist 0,0056 mikromooli redutseerivaid suhkruid (glükoosi ekvivalendid) minutis.
      
         (2)  Üks U on ensüümi hulk, mis pH taseme 4,8 ja temperatuuri 50 °C juures vabastab karboksümetüültselluloosist 0,0056 mikromooli redutseerivaid suhkruid (glükoosi ekvivalendid) minutis.
      
         (3)  Üks U on ensüümi hulk, mis pH tasemel 7,5 ja temperatuuril 37 °C vabastab võrkstruktuuriga tärklisepolümeerist ühe mikromooli glükoosi minutis.
      
         (4)  Üks U on ensüümi hulk, mis pH väärtusel 7,5 ja temperatuuril 37 °C muudab lahustuvaks ühe mikrogrammi asokaseiini substraati minutis.
      
         (5)  Üks U on ensüümi hulk, mis pH tasemel 5,3 ja temperatuuril 50 °C vabastab kasepuu ksülaanist 0,0067 mikromooli redutseerivaid suhkruid (ksüloosi ekvivalendid) minutis.